–mainīts uz nacionālo kopienākumu (NKI) balstītais pašu resursu bruto samazinājums Dānijai, Vācijai, Nīderlandei, Austrijai un Zviedrijai.

Pašu resursu maksimālā apjoma izmaiņas

Budžetu finansē no pašu resursiem un citiem ieņēmumiem. Budžeta finansēšanai nepieciešamo pašu resursu kopsummu nosaka, no kopējiem izdevumiem atskaitot citus ieņēmumus.

2020. gada PRL pašu resursu kopējais maksimālais apjoms 2021. gadam ir noteikts 1,40 % apmērā no ES kopējā NKI un saistību maksimālais apjoms – 1,46 % apmērā no ES NKI. Abus maksimālos apjomus uz laiku palielina par 0,6 procentpunktiem, lai segtu visas Savienības saistības, kas izriet no NextGenerationEU aizņēmumiem, līdz visas šādas saistības būs dzēstas, un vēlākais līdz 2058. gada 31. decembrim.

Pašu resursu summa (1. sadaļa budžeta ieņēmumu daļā), kas nepieciešama, lai finansētu maksājumu apropriācijas 2021. gada budžetā, ir līdzvērtīgs 1,13 % no ES nacionālā kopienākuma (NKI). Tas ir gandrīz pilnībā saistīts ar to izdevumu finansēšanu, kurus atskaita no pastāvīgā pašu resursu maksimālā apjoma 1,40 % apmērā no ES NKI, atstājot rezervi 0,27 % apmērā no ES NKI. Pašu resursu summa tādu saistību finansēšanai, kas izriet no NextGenerationEU un ko atskaita no ES NKI pagaidu palielinājuma 0,6 % apmērā, 2021. gadā ir neliela (t. i., mazāka nekā 0,0003 % no ES NKI).

2. Ieņēmumu atjauninājums

2.1. BGP Nr. 4/2021 vispārējā ietekme uz kopējo pašu resursu maksājumu sadalījumu starp dalībvalstīm

Pārskatītā prognoze 2021. gadam, par kuru dalībvalstis vienojās ACOR 181.sanāksmē 2021. gada 26. maijā, pamatojas uz 2020. gada PRL. Budžeta ieņēmumu daļā jāveic šādas korekcijas:

–atjauninājums aplēsēm par tradicionālajiem pašu resursiem (TPR), kā arī par pašu resursiem, kuru pamatā ir pievienotās vērtības nodoklis (PVN) un nacionālais kopienākums (NKI), lai ņemtu vērā jaunākās ekonomikas prognozes, un jaunos 2020. gada PRL noteikumus;

–jāievieš jauni pašu resursi, kuru pamatā ir iemaksas par nereciklētiem plastmasas iepakojuma atkritumiem, un

–jāievieš ikgadējo NKI iemaksu bruto samazinājumi Dānijai, Vācijai, Nīderlandei, Austrijai un Zviedrijai.

Minētās korekcijas ir izklāstītas 2.2. – 2.5. iedaļā.

Turklāt citu ieņēmumu summa tiek atjaunināta, lai ņemtu vērā pārskatīto Apvienotās Karalistes iemaksu, galīgi iekasētos naudas sodus un soda maksājumus līdz 2021. gada jūnijam un Eiropas Ogļu un tērauda kopienas ieguldījumu saistībā ar Apvienotās Karalistes neto aktīvu daļas atmaksāšanu Apvienotajai Karalistei (sk. attiecīgi 2.7., 2.8. un 2.9. iedaļu).

Šā BGP visu ieņēmumu korekciju vispārējā ietekme ir atspoguļota iekļautajā kopsavilkuma tabulā. Šajā tabulā arī ir atspoguļots kopējo pašu resursu maksājumu sadalījums starp dalībvalstīm, kā paredzēts 2021. gada budžetā, kā tas iekļauts budžeta grozījuma Nr. 3 projektā (BGP Nr. 3/2021), un, visbeidzot, kā iekļauts šajā BGP Nr. 4/2021.

Kopējo pašu resursu maksājumu sadalījums starp dalībvalstīm (miljonos EUR)

2021. gada budžets BGP Nr. 3/2021 BGP Nr. 4/2021 (1) (2) (3) BE 6 898,2 6 993,0 6 941,8 BG 704,8 716,8 770,3 CZ 2 290,3 2 329,7 2 509,3 DK 3 482,3 3 544,9 3 432,8 DE 39 776,9 40 483,3 38 000,1 EE 323,4 328,9 348,1 IE 2847,4 2 899,4 3 282,9 EL 2 044,5 2 080,0 2 019,7 ES 13 629,4 13 868,2 14 255,2 FR 26 783,9 27 272,1 28 413,5 HR 566,5 576,6 608,0 IT 19 086,3 19 430,0 20 090,4 CY 239,9 244,0 250,6 LV 348,7 354,8 368,1 LT 580,6 590,1 612,8 LU 486,5 495,5 482,9 HU 1 526,0 1 552,3 1 756,0 MT 142,2 144,6 149,3 NL 10 552,0 10 708,0 9 858,9 AT 4 240,5 4 319,0 3 817,2 PL 5 821,2 5 917,8 6 609,1 PT 2 325,1 2 365,9 2 530,0 RO 2 355,9 2 399,1 2 596,4 SI 572,8 582,2 584,0 SK 1 017,7 1 036,3 1 070,9 FI 2 552,7 2 599,7 2 734,7 SE 5 173,5 5 265,9 4 985,1 ES 156 369,2 159 098,1 159 078,1 UK 498,0 498,0 462,2 ES + APVIENOTĀ KARALISTE 156 867,4 159 596,2 159 540,3

2.2 TPR, PVN un NKI bāzu prognožu pārskatīšana

Saskaņā ar Finanšu regulas 44. panta 1. punkta b) apakšpunktu Komisija ierosina pārskatīt budžeta finansējumu, pamatojoties uz jaunākajām ekonomikas prognozēm. Saskaņā ar iedibināto praksi pārskatītās ieņēmumu prognozes ar dalībvalstīm tiek saskaņotas ACOR prognozēšanas procedūrā. Turklāt šogad pārskatīšanā ir ņemta vērā arī 2020. gada PRL stāšanās spēkā 2021. gada 1. jūnijā, ko piemēro no 2021. gada 1. janvāra.